सरकार के गुणागान के नाम रहा भाजपा का प्रशिक्षण शिविर
डूंगरपुर। प्रशिक्षण कार्यक्रम लंबा चलने से कुछ पार्टीजन तो सुस्ताते दिखे।
डूंगरपुर| सत्ताऔर संगठन के बीच तालमेल बैठाने के लिए भाजपा जिलाध्यक्ष गुरुप्रसाद पटेल ने सरकार की जनकल्याणकारी योजनाओं से जन-जन को लाभान्वित करने पर जोर दिया। पटेल ने यह बात विधानसभा क्षेत्र डूंगरपुर के दो दिवसीय कार्यकर्ता प्रशिक्षण शिविर के समापन सत्र की अध्यक्षता करते हुए कही। प्रमुख वक्ता उपजिला प्रमुख मणिलाल चावला, विधायक देवेंद्र कटारा, जिला प्रमुख माधव वरहात, नगर परिषद सभापति केके गुप्ता, वरिष्ठ भाजपा नेता शंकरसिंह सोलंकी, महामंत्री शांतिलाल पंड्या, मीडिया प्रभारी डॉ. अरविंद शर्मा, युवा मोर्चा जिलाध्यक्ष जयेश लोधावरा, महिला मोर्चा जिला महामंत्री रीटा कुंवर मंचासीन थे। भूपेश शर्मा ने वक्ता का परिचय दिया।
विभिन्नसत्रों में उभरे विचार
सुबहसाढ़े 10 बजे से जिला उपाध्यक्ष मोहम्मद अख्तर की अध्यक्षता में शुरू हुए पहले सत्र के दौरान सत्र वक्ता जिला महामंत्री दीनदयाल सिंह चौहान ने सैद्धांतिक अधिष्ठान-पंच निष्ठाएं विषय पर प्रकाश डाला। दूसरा सत्र ग्रामीण मंडल अध्यक्ष रमेशचंद जैन की अध्यक्षता में हुआ। दोपहर बाद शुरू हुए तीसरे सत्र में स्थानीय विषय पर डूंगरपुर विधायक ने समस्या निराकरण के प्रयासों की जानकारी दी। तीसरे सत्र की अध्यक्षता बिछीवाड़ा मंडल अध्यक्ष वाडीलाल कलाल ने की। महाभियान का चौथा अंतिम सत्र भाजपा जिलाध्यक्ष पटेल की अध्यक्षता में हुआ।
hin_Deva awa_Deva hin_Deva mag_Deva hin_Deva